Document ID: 32006D0208

ODLOČBA KOMISIJE
z dne 7. marca 2006
o spremembi Odločbe 2004/432/ES o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES
(notificirano pod dokumentarno številko C(2006) 681)
(Besedilo velja za EGP)
(2006/208/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS ter 91/664/EGS (1), ter zlasti četrtega pododstavka člena 29(1) Direktive,
ob upoštevanju naslednjega:
(1)
V skladu z Direktivo 96/23/ES morajo za vključitev in ohranitev na seznamih tretjih držav, določenih v zakonodaji Skupnosti, iz katerih je državam članicam dovoljeno uvažati živali in primarne proizvode živalskega porekla, ki jih zajema ta direktiva, zadevne tretje države predložiti načrt z določenimi zagotovili, ki jih ponujajo v zvezi s spremljanjem skupin ostankov in snovi iz navedene direktive. Navedena direktiva določa tudi nekatere zahteve v zvezi z roki za predložitev načrtov.
(2)
V Odločbi Komisije 2004/432/ES (2) so navedene tretje države, ki so predložile načrt za spremljanje ostankov s ponujenimi zagotovili v skladu z zahtevami te direktive.
(3)
Nekatere tretje države so Komisiji predložile načrte za spremljanje ostankov za živali in proizvode, ki niso navedeni v Odločbi 2004/432/ES. Ocene navedenih načrtov in dodatne informacije, ki jih je zahtevala Komisija, zadostujejo kot zagotovila v zvezi s spremljanjem ostankov za te živali in proizvode v navedenih državah. Navedene živali in proizvode je zato treba vključiti na seznam za navedene tretje države.
(4)
Določene tretje države Komisiji niso predložile zahtevanih zagotovil za spremljanje ostankov za živali in proizvode iz Odločbe 2004/432/ES. Zato je treba te živali in proizvode črtati s seznama za te tretje države.
(5)
Odločbo 2004/432/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2004/432/ES se nadomesti z besedilom v Prilogi k tej odločbi.
Člen 2
Ta odločba se uporablja od 17. marca 2006.
Kjer se s spremembami iz te odločbe črtajo proizvodi določenih držav iz Priloge k Odločbi 2004/432/ES, te spremembe ne veljajo za pošiljke, ki vsebujejo navedene proizvode, če lahko uvoznik teh proizvodov v Skupnost dokaže, da so ti proizvodi na poti v Skupnost zadevno državo zapustili pred začetkom veljavnosti te odločbe.
Člen 3
Ta odločba je naslovljena na države članice.
V Bruslju, 7. marca 2006

Labels: 17
5
0
3
6